امریکا قوشمه ایالتلری تشقی ایش لر وزیری مایک پمپئو, دولت رهبری دونالد ترامپ نینگ طالبان بیلن مذاکره لر نی توخته تیب قویش بوییچه تصمیمی نی قوللب- قُوَتلَیاتگن لیک لری نی بیلدیردی.
پمپئو, طالبان نینگ امریکالیک بیر عسکر بیلن 10 دن آرتیق عادی اهالی نینگ اولیمی گه سبب بولگن سونگگی هجومی بیلن حددن آشگن لیگی نی معلوم قیلدی.
پمپئو, طالبان نینگ اویوشتیرگن هجوم لری بیلن هیچ قچان مذاکره ده گی کوچی نی آرتیره آلمیدیگن لیگی نی بیلدیررایکن, "مذاکره ده گی کوچی نی آرتیریش اوچون تروریزم دن فایده له نیش گه حرکت قیلدی لر.  طالبان حددن آشدی.  عقللی بولیش لری نی آرزو ایتیب قاله من.  ایندی بوندن بویاغی طالبان نینگ اوزی گه باغلیق" دییه قید ایتدی.
مذاکره لرنینگ قیته باشدن باشله شی بیلن علاقه لی پروسه نینگ طالبان نینگ بوندن کیینگی قدم لری گه باغلیق ایکن لیگی نی معلوم قیلگن پمپئو, پروسه نی انیق روشده ایزلَیدیگن لیک لری نی بیلدیردی.
عینی دمده پمپئو, کیلیشوو گه کوره طالبان نینگ القاعده بیلن علاقه سی نی بوتونلی اوزیب تشلَشی کیره ک ایکن لیگی نی بیلدیررایکن, طالبان نینگ اوشبو خصوصده گی وعده سی گه وفا قیلمه گن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
